b'\n_START_ARTICLE_\nKlemen Slakonja\n_START_SECTION_\n\xc5\xbdivljenjepis\n_START_PARAGRAPH_\nSlakonja se je izobra\xc5\xbeeval in diplomiral iz dramske igre na ljubljanski AGRFT, je \xc4\x8dlan ansambla SNG Drama Ljubljana. Medijsko pot je za\xc4\x8del kot voditelj na Radiu Energy ter povezovalec raznih prireditev. Na eni od njih ga je opazil voditelj Edi \xc5\xa0traus in ga povabil k sodelovanju v oddaji Radio Ga-Ga. Kasneje je sodeloval tudi v televizijskih oddajah Hri-bar in NLP. Leta 2011 je vodil prireditev EMA 2011, leta 2012 pa oddajo Misija Evrovizija, izbor za EMA 2012. Znan je tudi po parodi\xc4\x8dnih priredbah popularnih pesmi, ki jih je predstavljal, najprej, v svoji zabavnoglasbeni oddaji Zadetek v petek (TV 3 Medias), kasneje pa na Je belli cesti (POP TV), posebej \xc2\xbbJJ Style\xc2\xab, parodiji uspe\xc5\xa1nice\xc2\xa0\xc2\xbbGangnam Style\xc2\xab\xc2\xa0na temo aktualnega politi\xc4\x8dnega dogajanja v dr\xc5\xbeavi. Zanjo je posnel tudi videospot, ki je dobil preko milijon ogledov in tako postal slovenski hit na portalu YouTube. \xc5\xa0ir\xc5\xa1o mednarodno pozornost je pritegnil leta 2016 s parodijo lika in dela ruskega predsednika Vladimirja Putina. Konec leta 2018 je zapustil ansambel ljubljanske drame in nadaljeval kot svobodnjak. _NEWLINE_Na 20. podelitvi viktorjev je prejel strokovno nagrado za voditelja zabavne TV-oddaje in viktorja popularnosti po izboru gledalcev za televizijsko osebnost leta.'